open-index/open-wikipedia-markdown huggingface dataset:
Uppsalan kasvitieteellinen puutarha

**Uppsalan kasvitieteellinen puutarha** on Ruotsissa Uppsalan kaupungissa sijaitseva kasvitieteellinen puutarha. Puutarhan perusti lääketieteen professori Olof Rudbeck vanhempi nykyisen Linnéträdgårdenin paikalle vuonna 1653, jotta lääketieteen opiskelijat voisivat oppia kasvitiedettä ja tutustua lääkekasveihin. 1600-luvun loppupuolella puutarhassa kasvatettiin yli 1&nbsp;800 kasvilajia, joista monia kasvatettiin ensimmäistä kertaa Ruotsissa. 

Puutarha vahingoittui kaupungin palossa vuonna 1702 eikä yliopistolla ollut välineitä sen kunnostamiseen. Kun puutarha lisäksi kärsi toistuvasti tulvista, vuonna 1787 lahjoitti Kustaa III linnan puutarhan yliopistolle uutta kasvitieteellistä puutarhaa varten, jonne sitten siirrettiin kaikki vanhat kasvit. Barokkityyliset suunnitelmat ovat arkkitehti Carl Hårlemanin tekemät. Kuningas lahjoitti rahaa Linneanum-orangerian rakentamista varten ja se on yksi harvoista Ruotsissa, joka on edelleen alkuperäisessä käytössään. 

Myöhemmin puutarhaa on laajennettu ja restauroitu. Nykyään siellä kasvatetaan 9&nbsp;000 erilaista kasvilajia ja -lajiketta.

## Katso myös
* Linnéträdgården

## Lähteet

## Aiheesta muualla

* Uppsala Universitet: Välkommen till Botaniska trädgården  
* Linnés Uppsala: Botaniska trädgården – Levande lärobok för alla sinnen
Suomen Rautatiehistoriallinen Seura

**Suomen Rautatiehistoriallinen Seura ry** (SRHS) on valtakunnallinen rautatieharrastusta edistävä järjestö. Seuran kotipaikka on Helsinki ja seura julkaisee yhdessä Museorautatieyhdistyksen kanssa *[[Resiina (lehti)|Resiina]]*-lehteä ja vaunut.org-verkkosivustoa. Seura järjestää jäsenilleen rautatieaiheisia kerhoiltoja ja matkoja erityisesti sellaisille Suomen rataosuuksille, joilla ei muuten ole matkustajaliikennettä. Seuran kautta järjestetään myös tutustumismatkoja ulkomaisiin rautateihin. Päätavoitteena toiminnassa on olla yhdysside suomalaisille rautatieharrastajille sekä rautatiehistoriallisen tiedon tallentaminen seuran lehteen ja verkkopalveluun. Seura on jäsenenä alan edunvalvontajärjestössä Museorautatieliitto ry:ssä.

## Historia
Yhdistys perustettiin vuonna 1967, ja se toimi vuoteen 1975 nimellä Veturien Ystävät ry. Seuran perustamiseen vaikutti tuolloin käynnissä ollut höyryveturiliikenteen alasajo Suomessa. SRHS:n perustaja ja ensimmäinen puheenjohtaja oli Arne Boström. *Resiina*-lehti perustettiin kaksi vuotta seuran perustamisen jälkeen. Alkuaikoja leimasi pyrkimys oman kaluston hankintaan, mutta tämä jäi melko varhaisessa vaiheessa paikallisten yhdistysten vastuulle SRHS:n keskittyessä yleiseen rautatiehistorian harrastustoimintaan. 

Toiminta kuihtui 1970-luvun loppupuolella ja 1980-luvun alkupuolella höyryveturien kadottua rataverkolta. Kari Salon puheenjohtajakaudella 1987&ndash;1999 lehden julkaisussa tapahtuneet uudistukset saattoivat jäsenmäärän nousuun 1980-luvun loppuvuosina, ja se on noussut siitä asti vaihtelevalla tahdilla vuosittain. Lari Nylundin puheenjohtajakaudella 2008&ndash;2014 jäsenmäärä harppasi merkittävästi ja saavutti ensi kerran 1&nbsp;000 jäsenen rajan. Seuran pitkäaikainen jäsenyys ei ole harvinaista  ja jäsenistössä on yhä useita henkilöitä, jotka ovat olleet toiminnassa mukana alusta asti.

SRHS ryhtyi ylläpitämään aiemmin yksityishenkilön hoidossa ollutta Vaunut.org -kuvastoa vuonna 2008. Jo ennen seuran aikoja merkittävässä asemassa ollut sivusto on noussut Suomen johtavaksi rautatieaiheisten kuvien arkistoksi. Hieman myöhemmin seura ilmaantui Facebookiin.

## Lähteet
Pessac

**Pessac** on Ranskan kunta ja Bordeaux’n lounainen esikaupunki. Se kuuluu Akvitanian hallintoalueen Gironden departementin Bordeaux’n arrondissementtiin. Vuoden 2012 väestölaskennan mukaan Pessacissa oli 59&nbsp;223 asukasta.

Pessac on Bordeaux’n toiseksi suurin esikaupunki Mérignacin jälkeen. Pessacin koillispuolella sijaitsevan Bordeaux’n lisäksi naapurikuntia ovat idässä Talence, kaakossa Gradignan, etelässä Canéjan, lounaassa Cestas, lännessä Saint-Jean-d’Illac ja pohjoisessa Mérignac.

Pessacissa toimii kolme korkeakoulua: L’Université Montesquieu Bordeaux IV, L’Université Michel de Montaigne Bordeaux III ja L’Institut d’études politiques de Bordeaux.

Pessacin läntinen osa kuuluu suureen Landesin metsäalueeseen (La forêt des Landes), joka on Euroopan suurin rannikkomäntymetsä.

Pessac on elokuvaohjaaja Jean Eustachen (1938–1981) syntymäkaupunki.
Alf-Erik Lerviks

**Alf-Erik Haraldson Lerviks** (s. 17. maaliskuuta 1941 Vaasa) on suomalainen emeritusprofessori. Hän on ollut Svenska Handelshögskolanin professori vuodesta 1975. Hän on tutkinut kestokulutushyödykkeitä ja markkinoinnin päätöksentekomalleja.

## Lähteet
Inkaliljakasvit

**Inkaliljakasvit** (Alstroemeriaceae) on kasviheimo koppisiemenisten Liliales-lahkossa.

## Tuntomerkit
Inkaliljakasvien lehdet ovat leveälapaisia ja kiertyneet ympäri kannastaan niin, että lavan alapinta on yläpuolella. Kukinto on enemmän tai vähemmän viuhkomainen.

## Levinneisyys
Inkaliljakasvit kasvavat Keski- ja Etelä-Amerikassa sekä Itä-Australiassa, Tasmaniassa ja Uudessa-Seelannissa.

## Luokittelu
Inkaliljakasveihin kuuluu viisi sukua ja 170 lajia, jotka jaetaan kahteen tribukseen:
* Alstroemerieae-tribuksen kasveilla on turvonneita vararavintojuuria, kierteinen lehtiasento ja vastakohtaiset kukat, jotka ovat lehtien tavoin kiertyneet ylösalaiseen asentoon; ne sijaitsevat lähes sarjamaisissa kukinnoissa tai yksittäin. Kehälehdet ovat pilkullisia, ja sisäkiehkuran kehälehdissä on usein mettä erittävä kynsi. Sikiäin on kehänalainen ja siinä on paljon siemenaiheita. Hedelmä on kotamainen tai avautumaton. Tribus käsittää kolme sukua ja 165 lajia. Tiukusarjojen (*Bomarea*) lajit ovat kiipeileviä köynnöksiä, ja lajeja on 100. Inkaliljoja (*Alstroemeria*) on 65 lajia. Tribus kasvaa Keski- ja Etelä-Amerikan trooppisissa ja lauhkeissa osissa.
* Luzuriageae käsittää pensasmaisia tai könnösmäisiä lajeja, joilla on vaihtelevassa määrässä puutuneet varret. Lehdet ovat kahdessa rivissä ja ruodillisia tai ruodittomia; tuppi on avonainen. Kukat ovat nivelikäsperäisiä, huomaamattomia, valkoisia ja vastakohtaisia; ryhmityneet kukinnoiksi. Eräillä lajeilla kehä on pieni. Sikiäin on kehänpäällinen ja siinä on muutamia tai paljon siemenaiheita. Hedelmä on marja, ja siemenet ovat pyöreitä. Tribuksen kaksi sukua ja viisi lajia kasvavat Etelä-Amerikassa Perusta Tulimaahan, Falklandinsaarilla sekä Uudessa-Seelannissa, Kaakkois-Australiassa ja Tasmaniassa.

### Suvut
Heimon suvut ovat:
* *[[inkaliljat|Alstroemeria]]* L. – inkaliljat eli alströmeriat
* *[[Bomarea]]* Mirb. – tiukusarjat
* *[[Drymophila]]* R.Br.
* *[[Leontochir]]* Phil.
* *[[Luzuriaga]]* Ruiz & Pavon
* *[[Schickendantzia]]* Pax

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Suomen Lajitietokeskus: Alstroemeriaceae
Parempuyre

**Parempuyre** [paʁɑ̃pɥiʁ] on Ranskan kunta ja Bordeaux’n pohjoinen esikaupunki Garonne-joen länsirannalla. Se kuuluu Akvitanian hallintoalueen Gironden departementin Bordeaux’n arrondissementtiin. Vuoden 2012 väestölaskennan mukaan Parempuyressa oli vajaat 8&nbsp;000 asukasta.
Canmore

**Canmore** on Albertan provinssissa Kanadassa sijaitseva kaupunki. Se sijaitsee noin 80 kilometriä länteen provinssin suurimmasta kaupungista Calgarysta. Se sijaitsee Bow Valley -laaksossa osan Kalliovuorista välissä. Vuonna 2011 Canmoren asukasluku oli 12&nbsp;288, mikä tekee kaupungista Albertan yhdeksänneksi runsasväkisimmän paikkakunnan.

1900-luvulla Canmoressa on ollut hiilikaivostoimintaa. Vuonna 1965 kahden tuhannen asukkaan Canmore julistettiin kaupungiksi.

Canmore on tunnettu talviurheilukaupunki. Siellä järjestettiin Calgaryssä pidettyjen talviolympialaisten 1988 maastohiihtokilpailut. Se on ollut myös sekä maastohiihdon että ampumahiihdon maailmancup-kalenterissa.

## Lähteet
* http://canmore.ca/
Marib (maakunta)

**Maribin maakunta** (, Ma'rib) on yksi Jemenin maakunnista. Maakunta on nimetty sen hallinnollisen keskuksen, Maribin, mukaan. Maakunnan pinta-ala on noin 17&nbsp;500 neliökilometriä ja vuonna 2012 sen asukasluku oli 296&nbsp;100.

Marib jakautuu 14 piirikuntaan. Maakunta on perustettu vuonna 1984. Maribin kaupunki oli muinaisen Saban kuningaskunnan keskusta. Sen tulvavesipato mahdollisti maanviljelyn autiomaassa, mutta 500-luvulla maustekauppa hiipui ja Maribin pato murtui, mikä köyhdytti alueen. Vasta 1900-luvun loppupuolen öljynporaus on tuonut uutta vaurautta alueelle.

Saban kuningaskunnan muinaisjäännökset Maribissa on Unescon maailmanperintökohde vuodesta 2023.

## Lähteet
Durlești

**Durlești** () on kaupunki Moldovan pääkaupunki Chișinăun kaupunkipiirissä. Durlești on pientalovaltainen kaupunki, joka sijaitsee Chișinăun länsireunalla. Keskustojen (kaupungintalojen) välinen etäisyys on vajaa seitsemän kilometriä.  

Durleștissa asuu noin 2,5 prosenttia eli 19&nbsp;800 koko Chișinăun kaupunkipiirin 804&nbsp;500 asukkaasta (2014). Kaupungin asukasluku on kasvussa; vuonna 2004 asukkaita oli 15&nbsp;395.

## Lähteet

## Aiheesta muualla

*Durlești Wikimapiassa  (wikimapia.org)
*Durleștiin liittyviä verkkouutisia   (publika.md)
Suomi kutsuu, Finland Calling

**Suomi kutsuu, Finland calling** oli yhdysvaltalainen suomenkielinen television varieteeohjelma, jota esitettiin Michiganin osavaltiossa WLUC-TV-kanavalla vuosina 1962–2015. Ohjelmassa esitettiin suomalaista kansanmusiikkia, haastateltiin Suomesta matkustaneita vieraita ja esitettiin kuvamateriaalia Suomesta. Ohjelmaa lähetettiin Marquetten kaupungin televisioasemalta Ylä-Michiganista ja sen juontajana toimi Carl Pellonpaa koko ohjelman historian ajan. *Suomi kutsuu, Finland calling* on Yhdysvaltojen televisiohistorian pisimpään esitetty puheohjelma, pisimpään esitetty vieraskielinen ohjelma ja se oli maan ainoa suomenkielinen ohjelma. Ohjelman viimeinen jakso esitettiin 29. maaliskuuta 2015.

## Historia

Ohjelma aloitettiin alun perin mainostamaan paikallisen matkatoimiston Suomen matkoja. 1960-luvun väestönlaskentatietojen mukaan tuolloin Ylä-Michiganin niemimaan asukkaista neljäsosa oli ensimmäisen tai toisen sukupolven suomalaissiirtolaisia. Ohjelmasta tuli nopeasti suosittu ja sen kesto kasvoi pian puolesta tunnista tuntiin. Carl Pellonpaa juonsi ohjelmaa yhtäjaksoisesti joka viikko lukuun ottamatta yhdeksän kuukauden taukoa 1963. Hän jäi eläkkeelle televisioasemalta vuonna 1995, mutta jatkoi yhä juontajan tehtäviään.

*Suomi kutsuu, Finland calling* kuvattiin yksinkertaisessa studiossa, jossa Pellonpaa haastatteli vieraitaan taustallaan Suomen kartta, valokuvia ja tekokukkia. Hän puhui haastateltaviensa kanssa suomea ja tulkkasi myös puhuttuja asioita lyhyesti englanniksi. Ohjelman vieraina kävi sekä arvovieraita että tavallisia suomalaisia.

Ohjelma sponsoroi useita tanssiaisia ja ryhmämatkoja Suomeen. Carl Pellonpaa palkittiin vuonna 1988 Suomen Valkoisen Ruusun ritarikunnan kunniamerkillä ja vuonna 2012 Siirtolaisinstituutin John Morton -palkinnolla.

## Lähteet

## Aiheesta muualla
*Videonäyte ohjelmasta Vimeo-sivustolla
Noël Ott

**Noël Ott** (s. 15. tammikuuta 1994 Sattel) on sveitsiläinen beachfutispelaaja. Hän edustaa kotimaansa Grasshopper CZ:aa ja pelaa myös Sveitsin beachfutismaajoukkueessa. 173 senttimetriä pitkä Ott on pelipaikaltaan hyökkääjä.

Ott edusti vuodet 2009-2013 Havane Shotsia. Vuonna 2014 hän siirtyi maansa pääsarjassa pelaavaan Grasshopper CZ:ään. Hänet valittiin kaudella 2012 sarjan parhaaksi pelaajaksi ja seuraavalla kaudella hän oli sarjan paras maalintekijä.

Sveitsin beachfutismaajoukkueessa Ott debytoi vuonna 2012. Kaudella 2014 hän teki Euro Beach Soccer Leaguessa 21 maalia ja kauden päätyttyä hänet valittiinkin kauden parhaaksi pelaajaksi. Marraskuussa 2014 Ott valittiin vuoden parhaaksi nuoreksi pelaajaksi maailmassa. Vuoden 2015 MM-kilpailuissa Espinhossa Ott teki kahdeksan maalia ja sai turnauksen kolmanneksi parhaan maalintekijän Bronze Shoe -palkinnon.

## Lähteet
* http://www.beachsoccer.com/news/731
* http://www.beachsoccer.com/news/1184
* http://www.beachsoccer.com/players/Noel%20Ott
André André

**André Filipe Brás André** (s. 26. elokuuta 1989 Vila do Conde) on portugalilainen jalkapalloilija, joka edustaa kotimaansa Primeira Ligassa pelaavaa FC Portoa. Oikeajalkainen André on pelipaikaltaan keskikenttäpelaaja. Hän kuuluu myös Portugalin jalkapallomaajoukkueeseen.

## Ura
### Seurajoukkueura
André aloitti uransa aikuisten tasolla vuonna 2008 toiseksi korkeimman sarjatason Segunda Ligan Varzim SC:ssä, jota edusti vuoteen 2010 asti pelaten 49 ottelua ja viimeistellen kuusi maalia.

Heinäkuussa 2010 André siirtyi Espanjan pääsarjassa pelanneen Deportivo de La Coruñan kakkosjoukkueeseen. Hän pelasi seuran paidassa vain kolme ottelua ja palasi tammikuussa 2011 takaisin vanhaan seuraansa Varzim SC:hen. André edusti Varzimia puolitoista vuotta pelaten 37 ottelua, joissa syntyi 12 osumaa.

Kesällä 2012 André siirtyi Primeira Ligan Vitória SC:hen, jossa hän teki pääsarjadebyyttinsä elokuussa 2012 Sporting CP:tä vastaan. Avausmaali syntyi saman vuoden joulukuussa SC Olhanensea vastaan. Ensimmäisellä kaudellaan André teki 24 pelissä yhden maalin. Toisella kaudellaan André debytoi Eurooppa-liigassa pelaten siellä kuusi ottelua, joissa syntyi yksi maali. Primeira Ligassa maaleja kertyi 26 ottelussa neljä kappaletta. Kolmannella kaudellaan eli kaudella 2014–2015 André onnistui maalinteossa 11 kertaa 31 pelaamassaan ottelussa. Yhteensä André pelasi Vitórian paidassa 81 ottelua tehden 16.

Heinäkuussa 2015 André siirtyi saman sarjan FC Portoon. Hän debytoi Mestarien liigassa saman vuoden syyskuussa.

### Maajoukkueura
André pelasi Portugalin alle 19-vuotiaiden maajoukkueen paidassa vuonna 2008 yhden ottelun. Portugalin jalkapallomaajoukkueessa André debytoi maaliskuussa 2015 ystävyysottelussa Kap Verdeä vastaan. Avausmaalinsa hän teki marraskuussa 2015 ystävyysottelussa Luxemburgin verkkoon.

## Lähteet
* 
* http://www.national-football-teams.com/player/59005/Andre_Andre.html
Saint-Quentin

**Saint-Quentin** [sɛ̃ kɑ̃t̪ɛ̃] on Ranskan kunta ja noin 56&nbsp;000 asukkaan kaupunki Somme-joen varrella Ranskan pohjoisosassa, noin 130 kilometriä Pariisista koilliseen. Se kuuluu Hauts-de-Francen hallintoalueen Aisnen departementtiin ja on sen ylivoimaisesti suurin kaupunki. 

Saint-Quentinin kaupungintalo on vuonna 1509 valmistunut koristeellinen goottilaistyylinen rakennus, jossa on 173 veistosta. 

Saint-Quentinin rautatieasemalta on yhteydet muun muassa Pariisiin, Reimsiin, Amiensiin ja Lilleen. Moottoritie A26 motorway kulkee kaupungista Reimsiin ja Calais’hen, tie A29 Amiensiin.
Blood Mantra

**Blood Mantra** on Decapitatedin kuudes studioalbumi, joka julkaistiin 26. syyskuuta 2014.

Kappaleesta "Instinct" kuvattiin musiikkivideo.

## Kappaleet
#
#
#
#
#
#
#
#
#

## Kokoonpano
* Rafał Piotrowski – laulu
* Wacław Kiełtyka – kitara, harmonikka
* Paweł Pasek – bassokitara
* Michał Łysejko – rummut

## Arvostelut
* About.com: 
* Blabbermouth: 8.5/10
* Imperiumi.net: 8.5/10
* Kaaoszine: 8–/10

## Lähteet

## Aiheesta muualla
* 
* Blood Mantra discogs.com -sivustolla
George Bell

**George Kennedy Allen Bell** (4. helmikuuta 1883 &ndash; 3. lokakuuta 1958) oli Chichesterin piispa, Canterburyn tuomiokirkon dekaani, Yhdistyneen kuningaskunnan parlamentin ylähuoneen jäsen sekä ekumenian uranuurtaja.

Piispa Bell tunnetaan ilmamarsalkka Arthur Harrisin Saksan asutuskeskuksiin johtamien yöllisten terroripommitusten vastustajana. Hän oli saksalaisen vastarintaliikkeen tukija.

## Ekumeeniset ponnistelut rauhan eteen
Bell yritti jo ennen sotaa varoittaa Eurooppaa natsien suunnitelmista. Sodan sytyttyä Bell toi Britannian hallitukselle tietoja saksalaisesta vastarintaliikkeestä natsihallintoa vastaan. Bell oli sodan aikanakin yhteydessä saksalaiseen vastarintaliikkeeseen ja koetti hankkia sille tukea Saksan ulkopuolelta. Lisäksi hän pyrki pelastamaan juutalaisia natsien vainolta.
Piispa Bell järjesti 27. heinäkuuta 1945 Holy Trinity&nbsp;-seurakunnassa Lontoossa muistojumalanpalveluksen Flossenbürgin keskitysleirillä 9. huhtikuuta teloitetun ystävänsä  Dietrich Bonhoefferin muistolle. 
## Lähteet
* 

### Viitteet
Linnéträdgården

**Linnéträdgården** on Ruotsissa Uppsalan kaupungissa sijaitseva puutarha. Se esittelee sekä 1700-luvun kasvitieteellisten puutarhojen tyyliä että Carl von Linnén elämää ja toimintaa.

Puutarhan perusti Olof Rudbeck vanhempi vuonna 1655 ja se oli Ruotsin ensimmäinen kasvitieteellinen puutarha. Alue oli nykyistä pienempi ja kasvilajeja tai -lajikkeita puutarhassa oli melkein 2&nbsp;000. Puutarhan suuruudenaika oli Carl von Linnén johdon aikana vuosina 1741–1778. Kun hänet nimitettiin professoriksi vuonna 1741, hän laajennutti paikasta yhden Euroopan johtavista kasvitieteellisistä puutarhoista, josta löytyi noin 3&nbsp;000 kasvilajia. Monille Linnén oppilaille opetettiin siellä kasvitiedettä ennen kasvinkeruumatkoille lähtöä.

Kun puutarhassa kärsittiin toistuvista tulvista, Kustaa III lahjoitti vuonna 1787 Uppsalan linnan puutarhan yliopistolle, ja Uppsalan kasvitieteellinen puutarha siirrettiin sinne. Vanha puutarha lopetettiin 1802 ja muutettiin sitten puistoksi. Vuonna 1923 se nimettiin Linnéträdgårdeniksi, kun se oli rekonstruoitu Carl Hårlemanin korjaamien alkuperäissuunnitelmien mukaiseksi.

Puutarha oli Svenska Linnésällskapetin hoidossa vuoteen 1977 asti, jolloin se luovutettiin talousvaikeuksien vuoksi Uppsalan yliopistolle.

## Katso myös
* Uppsalan kasvitieteellinen puutarha

## Lähteet

## Aiheesta muualla

* Uppsala universitet: Linnéträdgården 
* Linnés Uppsala: Linnéträdgården – En unik oas mitt i stadens brus 
* Linnés vänner: Linnéträdgården
Maria Gräfnings

**Maria Gräfnings** (s. 29. lokakuuta 1985 Falun) on ruotsalainen maastohiihtäjä. Seuratasolla Gräfnings edustaa Falun Borlänge SK:ta.

Gräfnings debytoi maastohiihdon maailmancupissa Borlängessä maaliskuussa 2006 sijoittuen vapaan sprintissä sijalle 43. Ensimmäiset maailmancupin pisteensä hän keräsi Jällivaarasta joulukuussa 2012 sijoituttuaan 10 kilometrin vapaan hiihtotavan kilpailussa sijalle 28. Gräfningsin paras sijoitus maailmancupin osakilpailussa on 18. sija Rybinskin yhdistelmäkilpailusta tammikuulta 2015.

## Lähteet
*
Suomen euroviisukarsinta 2002

**Suomen euroviisukarsinta 2002** oli kilpailu, jossa valittiin Suomen edustaja vuoden 2002 Eurovision laulukilpailuun. Kilpailun järjesti nyt ensimmäistä kertaa Yle TV2, vaikka muutamaa euro- ja interviisujen yhteiskarsintaa lukuun ottamatta aina ennen kilpailun oli järjestänyt Yle TV1. Karsinta pidettiin avoimen sävellyskilpailun ja kutsukilpailun yhdistelmänä, kilpailuun saatiin yhteensä 476 kappaletta. Niistä 12 valittiin karsinnan finaaliin.

Finaali pidettiin lauantaina 26. tammikuuta Kalevan viihdekeskuksessa Tampereella ja televisioitiin suorana YLE TV2:ssa kello 19.00–21.00. Voittaja valittiin kahdessa osassa, ensimmäisellä kierroksella alueraadit kuudella paikkakunnalla äänestivät kappaleista kuusi parasta toiselle kierrokselle. Toisella kierroksella puhelinäänestäjät äänestivät voittajan. Vierailevana tähtenä finaalissa esiintyi kaksinkertainen euroviisuvoittaja Johnny Logan. Finaalia seurasi 1 062 000 televisiokatsojaa.

## Tulos
### Ensimmäinen kierros

#### Pistetaulukko

### Toinen kierros

## Lähteet
*http://www.viisukuppila.fi/muistathan-suomen-karsinnat-2002/

### Viitteet

## Aiheesta muualla
*Voittoesitys Ylen Elävässä arkistossa
*Koko karsintafinaali Ylen Elävässä arkistossa
*
Al Dali (maakunta)

**Al Dalin maakunta** ( , Aḍ Ḍāli') on yksi Jemenin maakunnista. Maakunta on nimetty sen hallinnollisen keskuksen Al-Dalin mukaan. Maakunnan pinta-ala on noin 4&nbsp;000 neliökilometriä ja vuonna 2012 sen asukasluku oli 585&nbsp;700.

Al Dalin maakunta on muodostettu vuonna 1998 osista Ibbiä, Lahijia ja Taizzia. Maakunta sijaitsee ylänköalueella ja osassa sitä on hyvät edellytykset maanviljelylle. Taloudellisesti tärkein viljelykasvi on kahvi.

## Piirikunnat
Maakunta on jaettu yhdeksään piirikuntaan:

*Al Dali
*Al Azariq
*Al Husha
*Al Hussein
*Aš-Šuayb

*Damt
*Jahaf
*Juban
*Qa'atabah

## Lähteet

## Aiheesta muualla
Al Jawf

**Al Jawf** ( ; myös *al Ǧauf*, *al Džauf* ja *al Jauf*) on usean paikan nimi:

*Al Jawf, Saudi-Arabian provinssi
*Al Jawf, kaupunki Saudi-Arabiassa
*Al Jawf, Jemenin maakunta
*Al Jawf, kaupunki Jemenissä
*Al Jawf, kaupunki Libyassa
Melissa Benoist

**Melissa Marie Benoist** (s. 4. lokakuuta 1988 Houston, Texas) on yhdysvaltalainen laulaja ja näyttelijä, joka tunnetaan televisiosarjoista *[[Glee]]* ja *[[Supergirl]]* sekä elokuvasta *[[Whiplash (elokuva)|Whiplash]]* (2014).

## Varhainen elämä
Melissa Benoist syntyi Houstonissa ja kasvoi Littletonin kaupungissa Coloradossa. Hänen vanhempansa ovat Jim ja Julie Benoist ja hänellä on kaksi siskoa, Jessica ja Kristina. Valmistuttuaan Arapahoe High Schoolista Benoist muutti New Yorkiin opiskelemaan Marymount Manhattan Collegeen. Nuorena hän näytteli kotikaupunkinsa paikallisessa teatterissa ja myöhemmin Marymountissa parissa produktiossa. Benoist valmistui collegesta vuonna 2011.

## Ura
Benoist teki elokuvadebyyttinsä vuoden 2008 elokuvassa *[[Tennessee (elokuva)|Tennessee]]*. Vuonna 2012 hän koe-esiintyi televisiosarjaan *[[Glee]]* laulamalla Regina Spektorin ”Fidelityn”, Sara Bareillesin kappaleen ”King of Anything” sekä yhden kappaleen Colbie Caillatilta. Tuottajat etsivät pitkäaikaisempaan rooliin kykenevää henkilöä, ja Benoist valittiin. Hän esiintyi sarjan neljännellä ja viidennellä tuotantokaudella.

Tammikuussa 2015 Benoist valittiin *[[Supergirl]]*-supersankarisarjan nimirooliin Terästytöksi. Sarjan esittäminen alkoi Yhdysvalloissa lokakuussa 2015.

Benoist on näytellyt pienissä rooleissa myös televisiosarjoissa kuten *[[Blue Bloods]]*, *[[Kova laki: Erikoisyksikkö]]*, *[[Isänmaan puolesta (televisiosarja)|Isänmaan puolesta]]* ja *[[Good Wife]]*. Hän on myös esiintynyt Coca-Colan mainoksessa.

## Yksityiselämä
Benoist meni naimisiin *Glee*-näyttelijä Blake Jennerin kanssa kolmen vuoden seurustelun jälkeen vuonna 2015. Joulukuussa 2016 hän haki eroa Jenneristä vedoten ylitsepääsemättömiin erimielisyyksiin.

Vuonna 2019 Benoist meni naimisiin näyttelijä Chris Woodin kanssa. Syyskuussa 2020 syntyi heidän esikoispoikansa.

## Filmografia

## Lähteet

## Aiheesta muualla
*
Villejuif

**Villejuif** [vilʒɥif] on Ranskan kunta ja Pariisin esikaupunki 7 kilometriä Pariisin keskustasta etelään. Se kuuluu Île-de-Francen hallintoalueen Val-de-Marnen departementtiin ja siellä asuu noin 57&nbsp;000 ihmistä.

Villejuifissa sijaitsevat Pariisin metrolinjan 7 asemat Villejuif – Léo Lagrange, Villejuif – Paul Vaillant-Couturier ja linjan pääteasema Villejuif – Louis Aragon.

Villejuifissa toimii kolme merkittävää sairaalaa: syöpätutkimussairaala Institut Gustave Roussy sekä Paul-Broussen ja Paul Guiraud’n sairaalat. Kaupungissa sijaitsevia yksityisiä korkeakouluja ovat tietotekniikka-alan EFREI (École Française d’Électronique et d’Informatique) ja EPITA (École pour l’informatique et les techniques avancées) sekä biotekniikka-alan ISBP (Institut Sup’Biotech de Paris).
Edgar Lungu

**Edgar Chagwa Lungu** (11. marraskuuta 1956 Ndola – 5. kesäkuuta 2025 Pretoria) oli sambialainen poliitikko ja maan presidentti vuodesta 2015 vuoteen 2021. Lungu toimi puolustusministerinä ennen presidentin virkaa.

Lungu valittiin presidentiksi presidentinvaalissa 2015 hänen saatuaan 48,33 % äänistä. Hän oli Isänmaallisen rintaman ehdokas. UPND-puolueen vastaehdokas Hakainde Hichilema sai 46,67 % äänistä. Ennenaikaiset vaalit järjestettiin edellisen presidentti Michael Satan kuoleman vuoksi ja kausi oli vain 1,5 vuoden mittainen.

Elokuussa 2016 Lungu valittiin uudelleen presidentiksi 50,35&nbsp;% ääniosuudella. Hänen vastaehdokkaanaan oli jälleen Hichilema, joka sai äänistä 47,67&nbsp;% ja syytti vaaleja vilpillisyydestä. Oikeus kuitenkin hylkäsi opposition kanteen ja Lungu vannoi virkavalansa 13. syyskuuta 2016. Hänen kaudellaan Sambia kärsi talousongelmista.

Lungu oli koulutukseltaan juristi. 

Lungu kuoli 5. kesäkuuta 2025 sairaalassa Etelä-Afrikan Pretoriassa, jossa hän oli poliittisen puolueensa edustajan mukaan ollut saamassa erikoissairaanhoitoa määrittelemättömästä syystä.

## Lähteet
From the Depths of Darkness

**From the Depths of Darkness** on norjalaisen black metal -yhtye Burzumin kokoelma-albumi, joka julkaistiin joulukuussa 2011 levymerkillä Byelobog Productions. Se sisältää uudelleennauhoitettuja kappaleita yhtyeen kahdelta ensimmäiseltä studioalbumilta *[[Burzum (albumi)|Burzum]]* (1992) ja *[[Det Som Engang Var]]* (1993) sekä kolme uutta kappaletta.

## Kappaleet
#
#
#
#
#
#
#
#
#
#
#

## Kokoonpano
* Varg Vikernes – laulu, kitara, syntetisaattori, rummut, bassokitara
* Pytten – äänittäjä
* Davide Bertolini – tuottaja, äänittäjä
* Naweed Ahmed – masteroija

## Arvostelut
* Imperiumi.net: 
* Lammaszine: *neutraali*

## Lähteet

## Aiheesta muualla
* 
* From the Depths of Darkness discogs.com -sivustolla
*"From The Depths of Darkness" @ Burzum.org
Sakaka

**Sakaka** () on keidas ja kaupunki muinaisella Välimereltä Arabian niemimaan keski- ja eteläosiin johtavalla karavaanireitillä. Se sijaitsee Nafudin aavikon pohjoispuolella ja al-Jawfin keitaan koillispuolella.

Nykyään Sakaka on Saudi-Arabian luoteisosan al-Jawfin provinssin pääkaupunki.
Kaupungin väkiluku on kehittynyt Saudi-Arabian väestönlaskentojen mukaan seuraavasti: 65&nbsp;793 (1992), 122&nbsp;686 (2004) ja 150&nbsp;257 (2010). Kaupungissa on noin kolmannes provinssin väestöstä (440&nbsp;009 as. vuonna 2010).

Saudihallinnon maataloustuen seurauksena keidasalueen päätuotteita ovat taatelit ja meijerituotteet. Yksi seudun arkeologisista kohteista on Rajajil, muinaisesta Thamudin kulttuurista muistuttavat, aikansa graffitilla koristellut noin kolmimetriset kivipaadet 25 kilometrin päässä Sakakan kaupungista. Niiden tarkoitusta ei tiedetä. Kivipaasia on kutsuttu jopa Saudi-Arabian Stonehengeksi.

Kaupungissa vallitsee aavikkoilmasto. Vuorokauden ylin lämpötila vaihtelee vuoden mittaan 16–41&nbsp;°C:n välillä ja alin lämpötila 4–25&nbsp;°C:n välillä. Viilein kuukausi on tammikuu ja lämpimin elokuu. Vuosittainen sadanta on noin 60 millimetriä. Suurimmat sateet saadaan lokakuun ja huhtikuun välillä. Toukokuun ja syyskuun aikana ei sada juuri lainkaan.

## Lähteet
Rîșcani

**Rîșcani** () on kaupunki ja Rîșcanin piirin keskus Pohjois-Moldovassa. Kaupunki sijaitsee runsas 30 kilometriä Pohjois-Moldovan keskuskaupunki Bălțista luoteeseen. Pääkaupunki Chișinău on maanteitse (valtatietä M14 seuraten) runsas 170 kilometriä. Kaupunkiin ei ole rautatieyhteyttä; lähin Moldovan rautateiden rautatieasema on Drochiassa, 19 kilometriä idempänä.  

Rîșcanissa on noin 13&nbsp;500 ja koko maaseutuvaltaisessa piirissä 68&nbsp;700 asukasta (2014). Kaupunki on kasvanut viidenneksellä viime vuosikymmenen aikana; vuonna 2004 asukkaita oli 11&nbsp;101.

Rîșcanissa on lukuisia kahviloita ja ravintoloita, mutta siellä ei ollut hotellia (2010). Siellä on myös maansa mestaruussarjaan toisinaan yltävän kaupungin jalkapalloseuran käyttämä yleisurheilustadion.


Kuva:Liceul teoretic Liviu Damian din Rîşcani.JPG|Lyseo.
Kuva:Microbuz ce deserveşte transportul public local.JPG|Paikallisliikenteen pikkubussi.

## Lähteet

## Aiheesta muualla

*Piirin yhteenveto ("passi")   (riscani.md)
*Vremea în  Rîşcani, säätila Rîșcanissa  (meteo2.md)
Níkos Voútsis

**Níkos Voútsis** (, s. 4. maaliskuuta 1951, Ateena) on kreikkalainen Syriza-puolueen poliitikko. Hänet nimitettiin sisä- ja hallintouudistusministeriksi pääministeri Aléxis Tsíprasin hallitukseen Syrizan voitettua vuoden 2015 parlamenttivaalit. Voútsis on toiminut kansanedustajana Kreikan parlamentissa vuodesta 2012 lähtien.

## Lähteet
Bondy

**Bondy** [bɔ̃di] on Ranskan kunta Pariisin koillisella esikaupunkivyöhykkeellä 11 kilometriä Pariisin keskustasta itäkoilliseen. Se kuuluu Île-de-Francen hallintoalueen Seine-Saint-Denis’n departementtiin ja siellä asuu yli 50&nbsp;000 ihmistä.

Bondyn naapurikunnat ovat Aulnay-sous-Bois, Les Pavillons-sous-Bois, Villemomble, Rosny-sous-Bois, Noisy-le-Sec, Bobigny, Drancy ja Le Blanc-Mesnil.

Bondy tunnetaan niin jalkapallosta kuin sosiaalisistakin ongelmista.

Bondyyn kulkee RER-juna E.

Bondy tunnetaan jalkapalloilija Kylian Mbappén synnyinpaikkana.

## Lähteet
The Apocalyptic Triumphator

**The Apocalyptic Triumphator** on Archgoatin kolmas studioalbumi, joka julkaistiin 26. tammikuuta 2015. Se nousi Suomen virallisen listan sijalle 6.

Albumin kansitaiteen on toteuttanut Chris Moyen.

## Kappaleet
#
#
#
#
#
#
#
#
#
#
#
#

## Kokoonpano
* Lord Angelslayer – bassokitara, laulu
* Ritual Butcherer – kitara
* Sinisterror – rummut

## Arvostelut
* Imperiumi.net: 7.5/10
* Kaaoszine.fi: 10/10
* Metalliluola: 7+/10

## Lähteet

## Aiheesta muualla
* 
*
Frédérique Bel

**Frédérique Bel** (s. 24. maaliskuuta 1975 Annecy, Haute-Savoie, Ranska) on ranskalainen näyttelijä ja ääninäyttelijä. Hänet tunnetaan muun muassa television *[[Le Grand Journal]]* -ajankohtaisohjelmasta, jossa hän esiintyi omassa *La Minute Blonde* -nimisessä osuudessaan. Hänen roolihahmonsa Dorothy Doll oli stereotyyppinen blondi, joka haastatteli julkisuuden henkilöiden pahvikuvia. Bel on näytellyt myös useissa elokuvissa ja televisiosarjoissa, kuten elokuvassa *[[Ranskalaista häähumua]]* (2014).

Ääninäyttelijänä Bel on esiintynyt muun muassa Arthurin äidin roolissa Luc Bessonin elokuvissa *[[Arthur ja Maltazard]]* (2009) ja *[[Arthur ja kaksi maailmaa]]* (2011) sekä Barbien äänenä *[[Toy Story 3|Toy Story 3:n]]* (2010) ranskankielisessä dubbauksessa.

## Filmografia
### Elokuvat

### Televisio

### Ääninäyttelijä

## Aiheesta muualla

*
Leova

**Leova** () on virkeä pikkukaupunki ja Leovan piirin keskus Etelä-Moldovassa, pohjoisesta laskevan Tonavan sivuhaara Prutin itärannalla. Joen vastarannalla on Romania. Leovasta on maanteitse noin 100 kilometriä koillisessa sijaitsevaan pääkaupunki Chișinăuhun.

Leovassa on noin 10&nbsp;900 ja koko maaseutuvaltaisessa piirissä 53&nbsp;200 asukasta (2014). Kaupunki on kasvanut vähän viime vuosikymmenen aikana; vuonna 2004 asukkaita oli 10&nbsp;027.

Leovaan saapuu päivittäin pari linja-autoa ja viitisen reittitaksivuoroa pääkaupungista, viitisen reittitaksia Cahulista (noin 70 km etelään) ja muutama Gagauzian Comratista (noin 50 km kaakkoon; tiedot vuodelta 2010). Lähin rautatieyhteys on Iargarassassa, joka on maanteitse noin 20 kilometriä kaakkoon. 

Kaupungin pääkatu on nimetty ruhtinas Ştefan cel Maren (Tapani III Suuren) mukaan. Kadun varrella on muun muassa useita ravintoita, nettikahvila, tori, kaupoja, piirisairaala, apteekki, kirjasto ja pieni hotelli. Toisen keskeisen kadun eli Itsenäisyyden kadun varrella tai tuntumassa sijaitsevat kulttuuri- ja kaupungintalo, Leovan piirihallinnon talo (Ştefan cel Maren kadun risteyksessä), jokunen kahvila, ravintola, pankki, toinen tori sekä linja-autoasema.  Leovan lähistöllä kulkee maastossa vielä pätkä kaupungin vaakunassakin symbolisesti esitettyä Trajanuksen muuria, jonka maa-aineksin kasatut kummut ulottuivat aikoinaan Moldovan halki ja pitemmällekin. 

## Lähteet

## Aiheesta muualla

*Tietoa Pyhän Paraskevan kirkosta Leovassa  (e-leova.info)
Tipuri

**Tipuri** on pientalovaltainen asunto- ja teollisuusalue Akaan Kylmäkoskella ja alun perin yksinäistalosta muodostunut kylä. Se sijaitsee Jalannin luoteisrannalla, ja alueen läpi kulkee valtatie 9. Tipurissa on Kylmäkosken vankilan lisäksi yleinen uimaranta ja Akaan seurakunnan leirimökki. Alue on maastollisesti ihanteellista rakennusaluetta. Pinta-alaa on noin 100 hehtaaria. Asukkaita Tipurilla on n. 150, ja se on lapsiperheiden suosimaa aluetta, minkä seurauksena väkiluku tulee kasvamaan jatkossakin. Vuonna 2016 Tipuri oli luokiteltu tilastolliseksi taajamaksi, mutta menetti tämän luokituksen vuoden 2017 tilastollisten taajamien määrittelyssä.

## Historia
Tipuri mainitaan asiakirjoissa ensimmäisen kerran vuonna 1508 ja on sen jälkeen ollut lähes koko historiansa ajan yksitaloinen kylä. Isojakomittaus toimitettiin kylässä peltojen ja niittyjen osalta vuonna 1772 ja metsien 1784. Isojako tehtiin vuonna 1806. Marraskuussa 2008 määriteltiin arkeologisessa inventoinnissa muinaisjäännösalue vanhalle kylätontille Kurisniemeen.

## Lähteet
Kari Arffman

**Kari Anssi Arffman** (s. 7. joulukuuta 1968) on suomalainen näyttelijä, teatterinjohtaja ja -ohjaaja.

Arffman valmistui näyttelijäksi Tampereen yliopiston näyttelijäntyön laitokselta vuonna 1991. Hän näytteli Tampereen Teatterissa vuosina 1992–2002 ja johti Kotkan kaupunginteatteria vuosina 2003–2008, jonka jälkeen hän toimi freelancer-näyttelijänä ja -ohjaajana. 

Arffman näytteli Lahden kaupunginteatterin produktioissa vuonna 1997 ja 2010 sekä Helsingin kaupunginteatterissa vuosina 2007, 2008 ja 2011. Hän on myös ohjannut Rauman kaupunginteatteriin *[[My Fair Lady]]n*.

Vuosina 2011–2015 Arffman johti Jyväskylän kaupunginteatteria, josta hän siirtyi keväällä 2015 freelanceriksi perhesyiden vuoksi. Helmikuussa 2016 Helsingin teatterisäätiön hallitus esitti Kari Arffmania Helsingin kaupunginteatterin johtajaksi. Hän aloitti tehtävässä loppuvuodesta 2016 edellisen johtajan Asko Sarkolan jäätyä eläkkeelle.

## Lähteet
Jaakko Suikkari

**Jaakko Johannes Suikkari** () oli suomalainen olympia- ja EM-kilpailuissa kilpaillut pikajuoksija.

Yleisurheilun EM-kilpailuissa Brysselissä 1950 Suikkari juoksi Suomen 4&nbsp;×&nbsp;400 metrin viestijoukkueessa, joka sijoittui kuudenneksi. Henkilökohtaisessa 200 metrin juoksussa hän karsiutui alkuerissä. Helsingin kesäolympialaisissa 1952 hän karsiutui 400 metrin juoksun alkuerissä. Suikkari kilpaili maaottelussa Ruotsia vastaan vuonna 1950 ja Norjaa vastaan vuonna 1952.

Kotimaassaan "Jaska" Suikkari edusti Punkaharjun Urheilijoita, Varkauden Kenttä-Veikkoja ja Warkauden Urheilijoita. Hän saavutti SM-pronssia 400 metrin juoksussa 1950 sekä sijoittui 400 metrillä neljänneksi 1952 ja 100 metrillä viidenneksi 1949. Hänen henkilökohtaiset ennätyksensä olivat 100 metrillä 10,9&nbsp;s, 200 metrillä 22,6&nbsp;s, 400 metrillä 49,3&nbsp;s ja pituushypyssä 690&nbsp;cm.

Jaakko Suikkari toimi Warkauden Urheilijoiden puheenjohtajana vuosina 1961–1965.

## Lähteet
* 
* 
* 
*
Babylon (Dr. Johnin albumi)

**Babylon** on Dr. Johnin toinen levy vuodelta 1969.   

## Kappaleet
### A-puoli
# 
# 
# 
# 

### B-puoli
# 
# 
# 

## Kokoonpano
* Dr. John – laulu, kosketinsoittimet, kitara, lyömäsoittimet
* Richard "Didimus" Washington – kitara, lyömäsoittimet
* Plas Johnson – saksofoni
* Morris Bachamin – tenorisaksofoni 
* Alvin Robinson – kitara
* Steve Mann – kitara
* Al Frazier – basso
* John Boudreaux – rummut
* Ronnie Barron – urut
* Jessie Hill – taustalaulu, lyömäsoittimet
* Shirley Goodman, Tami Lynn – taustalaulu
* John McAlister – quarter-tone piano, gongi, celesta

## Arviot
* Allmusic:  

## Lähteet
Dondușeni

**Dondușeni** (, ) on pikkukaupunki ja Dondușenin piirin keskus Pohjois-Moldovassa. Kaupunki sijaitsee noin 75 kilometriä Pohjois-Moldovan keskuskaupunki Bălțista pohjoiseen. Pääkaupunki Chișinăuhun on noin 215 kilometriä.

Dondușenissa on noin 10&nbsp;600 ja koko maaseutuvaltaisessa piirissä 43&nbsp;700 asukasta (2014). Kaupunki on kasvanut hieman viime vuosikymmenen aikana; vuonna 2004 asukkaita oli 9&nbsp;801.

Kaupungin kautta kulkee Moldovan rautateiden pohjoisosan ratayhteys Bălți-Drochia-Dondușeni-Ocnița (Ukrainan vastainen rajakaupunki pohjoisessa). Kaupungin kehitys liittyy läheisesti tämän ratayhteyden rakentamiseen. Seutu oli 1800-luvun lopussa osa Venäjän keisarikunnan Bessarabian kuvernementtiä. Rakentaminen alkoi vuonna 1888 ja rata valmistui 1893. Syksyllä 1893 junaliikenne alkoi ja tätä vuotta pidetäänkin Donduşenin lähtösysäyksenä, sillä radalle pystytettiin asema tällä nimellä. Vuosina 1902–1905 aseman läheisyyteen rakennettiin pumppuasema ja vesitorni, kaksi viljavarastoa lastauslaitureineen, kaksi kilometriä tietä ja kolme taloa. Tämän jälkeen nykyisin Itsenäisyyden katuna tunnetun tien molemmille puolille nousivat ensimmäiset yksityiset asuintalot. Vuonna 1910 alettiin markkinoiden pito ja vuonna 1915 perustettiin ensimmäiset käsityö- ja liikeyritykset.

Vuonna 1918 Bessarabia liitettiin osaksi Romaniaa. Asemanseutu kasvoi erityisesti 1930-luvulla. Vuonna 1940 paikkakunnalla oli jo 1&nbsp;314 asukasta. 22.kesäkuuta 1941 alkoi 1&nbsp;418 päivää kestäneet sotatoimet Saksan ja Neuvostoliiton välillä. Sotaa seurasivat vuosien 1946–1947 nälänhätä, vuoden 1949 stalinistiset karkotukset Siperiaan ja pakkokollektivisointi. Vuonna 1957 käynnistettiin sokerijuurikkaita käyttävä sokeritehdas ja 450 oppilaan Koulu numero yksi. 9. huhtikuuta 1957 paikkakunnalle myönnettiin kaupungin asema. Kaupunki kasvoi 1960- ja 1970-luvuilla.

Nykyään Dondușenin pikkukaupunki on maaseutupiirin keskus, jossa maaseudulta käydään asioimassa.

## Lähteet
The Sun, Moon & Herbs

**The Sun, Moon & Herbs** on Dr. Johnin levy vuodelta 1971.   

## Kappaleet
### A-puoli
# 
# 
# 

### B-puoli
# 
# 
# 
# 

## Kokoonpano
* Dr. John – laulu, piano, urut, kitara, vibrafoni, lyömäsoittimet
* Eric Clapton – kitara
* Ronnie Barron – kosketinsoittimet
* Graham Bond – alttosaksofoni
* Tommy Ferrone – komppikitara
* Steve York – basso
* Jesse Boyce – basso
* Carl Radle – basso
* Walter Davis Jr. – piano
* Jim Gordon – lyömäsoittimet, conga
* John Boudreaux – rummut
* Vic Brox – taskutrumpetti, urut
* Ray Draper – tuuba, lyömäsoittimet,  taustalaulu
* Wayne Jackson – trumpetti, torvet
* Chris Mercer – saksofoni
* Jerry Jumonville – saksofoni
* James Mitchell – baritonisaksofoni
* Ed Logan – tenorisaksofoni
* Andrew Love – tenorisaksofoni
* Bobby Keys – tenorisaksofoni
* Jim Price – trumpetti
* Jack Hale – pasuuna
* Kenneth Terroade – huilu
* Calvin "Fuzzy" Samuels – lyömäsoittimet
* Freeman Brown – lyömäsoittimet
* Fred Staehle – rummut
* Mick Jagger, Doris Troy, Shirley Goodman, Tami Lynn, P. P. Arnold, Bobby Whitlock – taustalaulu

## Arviot
* Allmusic:  

## Lähteet
Fontenay-sous-Bois

**Fontenay-sous-Bois** [fɔ̃tnɛ su bwa] on Ranskan kunta Pariisin itäisellä esikaupunkivyöhykkeellä noin 9 kilometriä Pariisin keskustasta itään. Se kuuluu Île-de-Francen hallintoalueen Val-de-Marnen departementtiin ja siellä asuu 53&nbsp;000 ihmistä.

Vuoteen 1929 asti kuntaan kuului myös sen lounaispuolella sijaitseva 10 neliökilometrin kokoinen Bois de Vincennes -puisto, kunnes se liitettiin Pariisiin.

Fontenay-sous-Bois’n naapurikunnat ovat lounaassa Pariisi, lännessä Vincennes, luoteessa Montreuil, pohjoisessa Rosny-sous-Bois, idässä Le Perreux-sur-Marne ja etelässä Nogent-sur-Marne.

Fontenay-sous-Bois -nimiselle asemalle kulkee RER-juna A. Kunnassa on myös Val de Fontenayn asema, jossa RER-linjat A ja E risteävät.
Dr. John’s Gumbo

**Dr. John's Gumbo** on Dr. Johnin viides levy vuodelta 1972.   

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Dr. John – kitara, piano, kornetti, laulu
* Lee Allen – tenorisaksofoni
* Ronnie Barron – urut, piano, laulu
* Harold Battiste – klarnetti, saksofoni, torvien sovitukset
* Morris Bechamin – saksofoni
* Jimmy Calhoun – basso
* Sidney George – huuliharppu, saksofoni
* Shirley Goodman – laulu
* Ken Klimak – kitara
* Tammy Lann – laulu
* Dave Lastie – saxophone
* Melvin Lastie – trumpetti, kornetti
* Robbie Montgomery – laulu
* Alvin Robinson – kitara
* Jessica Smith – laulu
* Fred Staehle – rummut, lyömäsoittimet
* Richard Washington – lyömäsoittimet
* John Ewing – pasuuna

## Arviot
* Allmusic:  

## Lähteet
Volter

**Volter** on miehen etunimi. Volter on Walter-nimen vanha ruotsa­lainen muunnos, joka johtuu nimen
alasaksalaisesta muodosta *Wolter*. Nimi oli käytössä jo keskiajalla ja oli Ruotsissa aikoinaan yleisempiin kuin Valter.

Suomessa nimi Volter on Digi- ja väestötietoviraston tietojen mukaan annettu vuoden 2019 loppuun mennessä 263 ja Wolter noin 50 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Volterin nimipäivä on 29. tammikuuta.

## Tunnettuja Volter- ja Wolter-nimisiä

* Wolter Aschan (1861–1927), suomalainen apteekkari, yksi Tamron perustajista 
* Volter Asplund (1893–1932), suomalainen jääkärieverstiluutnantti 
* Volter Kilpi (1874–1939), suomalainen kirjailija 
* Wolter Magnus von der Pahlen (1644-1714), suomalainen upseeri
* Volter af Petersén (1774–1841), suomalainen tehtailija ja vuorineuvos
* Wolter Petersen (1705–1783), ruotsalainen kauppias, ruukinpatruuna ja vuorineuvos
* Wolter von Plettenberg (1450–1535), baltiansaksalainen poliitikko
* Volter Pousar (1866–1934), suomalainen pankinjohtaja, lintutieteilijä ja keräilijä
* Volter Putro (s. 1988), suomalainen näyttelijä
* Wolter Ramsay (1855–1926), suomalainen yritysjohtaja ja vuorineuvos
* Volter Rihtniemi (1861–1938), suomalainen filosofian tohtori ja Kajaanin opettajaseminaarin johtaja
* Volter Ferdinand Sagulin (1856–1928), suomalainen kauppapuutarhuri
* Wolter Stenbäck (1884–1956), suomalainen sortokausien aktivisti ja Suomen Matkailijayhdistyksen johtaja 
* Wolter Westerholm (1908–2009), suomalainen yritysjohtaja ja vuorineuvos

## Lähteet
Leteensuo

**Leteensuo** on suo Hattulassa ja Hämeenlinnan Kalvolassa. Se on 400 hehtaaria laaja, ja siitä on viljeltyä 300 hehtaaria. Siellä on vuonna 1902 perustettu Leteensuon suoviljelykoeasema, joka on Suomen vanhin kasvinviljelykoeasema.

## Lähteet
Tulen alla

**Tulen alla** (*Under Fire*) on vuonna 1983 ensi-iltansa saanut Roger Spottiswooden ohjaama elokuva, jossa pääosissa näyttelevät Nick Nolte, Gene Hackman ja Joanna Cassidy. Elokuva sai Oscar-palkintoehdokkuuden parhaasta alkuperäissävellyksestä ja Bafta-palkintoehdokkuuden parhaasta leikkauksesta.

## Juoni
Russell Price on Kuvajournalisti ja sotakuvaaja, joka ei osaa ajatella muuta kuin valokuvaamista konfliktialueilla. Afrikasta hän siirtyy Nicaraguaan, jossa kuvaaja joutuu vastakkain omien moraalikäsitystensä kanssa.

## Näyttelijät

## Arvioita
*[[Video-opas|Video-oppaassa]]* vuodelta 1994 Asko Alanen sanoo elokuvaa tehokkaan sotamelskeen ja paikalistunnun värittämäksi ja antaa sille neljä tähteä viidestä, mikä vastaa sanallista arviota ”erinomainen”.

## Lähteet
Zelda Williams

**Zelda Rae Williams** (s. 31. heinäkuuta 1989 New York City, New York) on yhdysvaltalainen näyttelijä ja imitaattori. Hän on näyttelijä Robin Williamsin tytär. Hän on neljäsosaksi amerikansuomalainen; hänen äitinsä Marsha Garces Williams on suomalaista ja filippiiniläistä syntyperää.

## Filmografia

## Lähteet
Rebel Meets Rebel (albumi)

**Rebel Meets Rebel** on David Allan Coen sekä Panteran jäsenten Dimebag Darrellin, Rex Brownin ja Vinnie Paulin countrymetallialbumi vuodelta 2003.    

## Kappaleet
Kaikki sävellykset Dimebag Darrell ja Vinnie Paul, kaikki sanotukset  David Allan Coe.

# 
# 
# 
# 
# 
# 
# 
# 
# 
# 
# 
# 

## Kokoonpano
* David Allan Coe – laulu, komppikitara
* Dimebag Darrell – soolokitara, taustalaulu
* Rex Brown – basso
* Vinnie Paul – rummut
* Joey Floyd – viulu kappaleessa: "Rebel Meets Rebel"
* Hank Williams III – laulu kappaleessa: "Get Outta My Life"
* Rex Mauney – kosketinsoittimet

## Arviot
* Allmusic:  

## Lähteet
Leteensuon koeasema

**Leteensuon koeasema**, virallinen nimi *Suoviljelysyhd Leteensuon koeasema*, on suoviljelykoeasema, joka sijaitsee Hattulassa. Se on perustettu 1902 ja toimi vuoteen 1973 saakka. Se on Suomen vanhin kasvinviljelyskoeasema.

Koeaseman perusti Suomen suoviljelysyhdistys, joka oli perustettu 1894. Koeaseman omistavat nykyisin valtio ja sen laitokset, ja nykyinen toimiala on metsänhoito.

Vuonna 1910 valmistuneen asuinrakennuksen on mahdollisesti suunnitellut arkkitehti Henrik R. Helin. Koeasema kuuluu Hämeen maakunnallisesti arvokkaisiin rakennusperintökohteisiin.

Ensimmäiset suopäivät järjestettiin Leteensuolla vuonna 1910. Suopäivät sisälsivät usein esitelmiä, tutustumisia kenttäkokeisiin sekä retkeilyjä lähiseutujen suoviljelmille. Osanottajamäärät olivat Leteensuolla muutamia satoja. 

## Johtajat
* tohtori Antti Vesikivi.
* vuorineuvos Yrjö Pessi 1957–1964

## Lähteet
The Mysterious Rhinestone Cowboy

**Mysterious Rhinestone Cowboy** on David Allan Coen kolmas levy vuodelta 1974.   

## Kappaleet

### A-puoli
# 
# 
# 
# 
# 
# 

### B-puoli
# 
# 
# 
# 

## Kokoonpano
* David Allan Coe – laulu
* Billy Sanford – kitara
* Johnny Christopher – kitara
* Tommy Allsup – kitara
* John Goldthwaite – kitara
* Bobby Thompson – banjo, komppikitara
* Pete Drake – steel guitar
* Lloyd Green – steel guitar
* Mike Leech – basso 
* Henry Strzelecki – basso
* Kenny Malone – rummut
* Hargus "Pig" Robbins – piano
* Ron Oates – piano
* Buddy Spicher – viulu, mandolini
* Charlie McCoy – huuliharppu, vibrafoni

## Arviot
* Allmusic:  

## Lähteet
Arvo Alanne

**Arvo Eemil August Alanne** (30. elokuuta 1904 Oulu – 14. syyskuuta 1993) oli suomalainen lehtimies, pakinoitsija ja Yleisradion pitkäaikainen Pohjois-Suomen toimittaja, lempinimeltään ”Ala”. Vuonna 1972 hänelle myönnettiin sosiaalineuvoksen arvo.

## Elämänvaiheet
Alanne kävi kahdeksan luokkaa oppikoulua. Hän työskenteli sanomalehti *[[Kaleva (sanomalehti)|Kalevan]]* uutis- ja urheilutoimittajana vuosina 1922–1925, *[[Rovaniemi (sanomalehti)|Rovaniemi]]*-lehden toimitussihteerinä ja päätoimittajana 1925–1932 sekä *[[Kaiku (lehti)|Kaiku]]*-lehden toimitussihteerinä 1932–1940. Lisäksi hän oli vuosina 1928–1945 Yleisradion Pohjois-Suomen toimittajana. Ensimmäinen Yleisradioon tehty pakina kesällä 1928 oli otsikoltaan ”Aavasaksa ja Ounasvaara - kevään retkeilypaikkoja”. Hän teki samana kesänä radiopakinan myös Amsterdamin olympialaisista. Sen jälkeen Alanne sai hoitaakseen selostukset Ounasvaaran talvikisoista vuodesta 1929 alkaen ja teki monia muitakin hiihtoselostuksia, muun muassa Oulun hiihdoista. Vuonna 1934 Alanne toimi urheiluselostajana Sollefteon MM-hiihdoista. Muita Alanteen radio-ohjelmien aiheita olivat Peräpohjolan ja Lapin juhannusyön valviaiset, poroerotukset ja savotat.

Sotavuosina Alanne oli tiedotus- ja valistusupseerina. Talvisodan alla hän oli Oulussa 9. divisioonaan valistustoimiston päällikkönä ja sodan aikana valistusupseerina Taipaleella eversti Aarne Blickin joukoissa sekä Lapissa kenraalimajuri K. M. Walleniuksen johtamassa Lapin Ryhmän esikunnassa. Marraskuusta 1940 alkaen Alanne oli V AKE:ssä valistusupseerina ylemmän palkkausluokan luutnanttina. Jatkosodan aikana hän oli aluksi 5. tiedotuskomppanian päällikkönä III armeijakunnassa Uhtualla, toukokuusta syyskuuhun 1942 Päämajan tiedotusosaston toimistoupseerina Mikkelissä ja sen jälkeen sodan loppuun saakka 1. tiedotuskomppanian päällikkönä Itä-Karjalan Nurmoilassa. Sodan päätyttyä Alanne toimi vielä syyskuusta marraskuuhun 1944 Päämajan tiedotusosaston toimistoupseerina ja sen jälkeen 2. luokan toimistoupseerina Pääesikunnassa, mistä tehtävästä hän sai pyynnöstään eron joulukuussa 1945. Hän kuvaili sotavuosiaan vuonna 1978 *[[Kansa Taisteli]]* -lehdessä julkaistuissa muistelmissa: Sotavuosien aikana Alanteelle myönnettiin 3 ja 4 lk:n Vapaudenristi.

Sodan jälkeen Alanne työskenteli Oulu Oy:n sosiaalipäällikkönä vuosina 1945–1969, kunnes jäi eläkkeelle.

Urheilutoimittajan ja -selostajan tehtävien lisäksi Alanne osallistui urheilun järjestötoimintaan. Hän oli perustamassa Ounasvaaran Hiihtoseuraa olleessaan lehtimiehenä Rovaniemellä sekä jäsenenä niin SVUL:n Lapin kuin Oulun piirin johtokunnissa.

Alanne oli vuoden 1968 presidentinvaaleissa Liberaalisen Kansanpuolueen valitsijamiesehdokkaana Oulun läänissä, mutta ei tullut valituksi.

Alanne julkaisi vuonna 1985 muistelmakirjan *Näin sen näin*.

## Lähteet
*Kuka kukin on - aikalaiskirja 1954

### Viitteet

## Aiheesta muualla
* Ylen Elävä arkisto: Tunti ”Alan” seurassa
Requiem for a Harlequin

**Requiem for a Harlequin** on David Allan Coen levy vuodelta 1973.   

## Kappaleet

### A-puoli
# 

### B-puoli
# 

## Kokoonpano
* David Allan Coe – laulu, komppikitara

## Arviot
* Allmusic:  

## Lähteet
Beles

**Beles** on joki Luoteis-Etiopiassa. Se saa alkunsa 2&nbsp;725 metrin korkeudesta Tanajärven lounaispuolelta ja laskee Siniseen-Niiliin Guban kaupungin eteläpuolella, lähellä Sudanin rajaa.

Belesjoen valuma-alue on 14&nbsp;200 neliökilometriä. Joen vuotuinen luontainen virtaama on noin 5,7 miljardia kuutiometriä. Lisäksi jokeen johdetaan vuosittain Tanajärvestä Belesin vesivoimalaitoksen kautta noin 2,8 miljardia kuutiometriä vettä.

## Lähteet
*